Crna Gora

Adresa: Vuka Karadžića, br. 3

81000 Podgorica, Crna Gora

tel: +382 20 407 501

fax: +382 20 407 528

www.mpa.gov.me

Ministarstvo pravde, ljudskih i manjinskih prava

Br. 01-056/21-6245/2 08. jun 2021. godine

**Predmet: Izvještaj sa javnih konsultacija u vezi sa Nacrtom sektorske analize za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija iz Budžeta Crne Gore u 2021. godini u oblasti zaštita i promovisanje ljudskih i manjinskih prava-zaštita i unapređenje ljudskih prava LGBTI osoba**

I UVOD

U skladu sa članom 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list CG", br. 41/2018), a u vezi sa članom 32a stav 2 Zakona o nevladinim organizacijama („Sl. list Crne Gore“, br. 39/11 i 37/17), Ministarstvo pravde, ljudskih i manjinskih prava je 17. maja 2021. godine objavilo Javni poziv zainteresovanim nevladinim organizacijama za konsultovanje u cilju pripreme sektorske analize za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz državnog budžeta u 2021. godini za oblast zaštita i promovisanje ljudskih i manjinskih prava - zaštita i unapređenje ljudskih prava LGBTI osoba.

Link:<https://www.gov.me/clanak/javni-poziv-zainteresovanim-nvo-za-konsultovanje-u-cilju-pripreme-sektorskih-analiza>

Konsultacije su realizovane u periodu od petnaest dana (počev od 17.maja do 01.juna 2021.godine).

Predstavnici nevladinih organizacija su imali mogućnost da svoje komentare i sugestije za unaprjeđenje nacrta sektorske analize u ovoj oblasti dostave elektronskim putem na e-mail adresu lica zaduženog za koordinaciju konsultovanja zainteresovanih nevladinih organizacija [semra.martinovic@mpa.gov.me](mailto:semra.martinovic@mpa.gov.me), u gore naznačenom periodu.

Komentare i sugestije na Nacrt sektorske analize za utvrđivanje prijedloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija u oblasti oblasti zaštite i unapređenja ljudskih prava LGBTI osoba zaštite (zaštita i promovisanje ljudskih i manjinskih prava) tokom javnih konsultacija je dostavio **NVO Institut za socijalnu i obrazovnu politiku.**

II PREDLOZI, SUGESTIJE I KOMENTARI NA NACRT SEKTORSKE ANALIZE

NVO Institut za socijalnu i obrazovnu politiku je dostavio sledeće komentare:

1. “NVO Institut za socijalnu i obrazovnu politiku je u partnerstvu sa NVO Savjet za implementaciju omladinske politike proučio sektorsku analizu i u odnosu na istu imamo samo predlog/sugestiju da se predviđeni minimalni iznos finansiranja smanji sa predviđenih 7.000,00 eura na 5.000,00 eura kako bi se eventualno mogao podržati veći broj projekata i samim tim uključiti veći broj korisnika. Takođe, koristim priliku da iskažem svoje zadovoljstvo predmetnom sektorskom analizom koja je, u odnosu na prethodne koje sam imao prilike da pogledam i putem komentara i sugestija učestvujem u oblikovanju istih, najbolja do sada o čemu govori i činjenica da smo imali samo jedan, više tehnički komentar.”

Odgovor obrađivača:

1. Nacrtom sektorske analize za 2021. godinu za oblast zaštita i promovisanje ljudskih i manjinskih prava - zaštita i unapređenje ljudskih prava LGBTI osoba su, shodno članu 32ž Zakona o nevladinim organizacijama određeni najviši i najniži iznosi finansijske podrške koju će biti moguće ostvariti na osnovu pojedinačnog projekta, odnosno programa. Prilikom određivanja navedenih iznosa, vodilo se računa o njihovom uticaju na kvalitet projekta, u smislu adekvatne i pravovremene realizacije ciljeva i mjera definisanih Strategijom za unapređenje kvaliteta života LGBTI osoba u Crnoj Gori 2019-2023. Smatramo da bi predloženo umanjenje minimalnog iznosa finansiranja pojedinačnog projekta značajno uticalo na kvalitet projekta u smislu njegovog doprinosa realizaciji javnih politika, tj. ostvarenju ciljeva definisanih strateškim dokumentom, kako je određeno članom 4 i 5 Uredbe o finansiranju projekata i programa nevladinih organizacija u oblastima od javnog interesa. Imajuću u vidu navedeno, predlog NVO Instituta za socijalnu i obrazovnu politiku se odbija.

Naime, u cilju uključivanja većeg broja organizacija i korisnika, postoji mogućnost uključivanja partnerske organizacije u projekat/program, što podrazumijeva zajedničku odgovornost i doprinos njegovoj realizaciji.

**MINISTARSTVO PRAVDE, LJUDSKIH I MANJINSKIH PRAVA**

**Direkcija za antidiskriminacione politike**